Kovács András Péter

**Kovács András Péter**, röviden **KAP** (Budapest, 1978. március 19. –) Karinthy-gyűrűs magyar humorista, író, a hazai stand-up comedy egyik képviselője.

## Pályafutása

Kamaszkorában egy ideig pap akart lenni. Középiskolai tanulmányait a József Attila Gimnáziumban és a Budai Ciszterci Szent Imre Gimnáziumban végezte, 1996-ban érettségizett. 2001-ben az ELTE Állam- és Jogtudományi Karán diplomázott, majd 2004-ben elvégezte a doktori programot is. Jogtörténetet és médiajogot tanított a Károli Gáspár Református Egyetemen, jogi informatikai ismereteket az ELTE Informatikai Karán, de humoristakarrierje beindulása után megvált a katedrától.

Előadóként 2003-ban próbálta ki magát először a Komédium Színházban, de a szervezés hiányosságai miatt a társulat hamar feloszlott. Litkai Gergely invitálására 2004-ben csatlakozott az induló Godot Dumaszínház tagjaihoz, ebben az évben kezdte írni a Hócipő humormellékletét, a *Gúnygejzír*t, aminek öt éven át volt szerzője. 2006-ban megnyerte a Magyar Rádió VIII. Humorfesztiválját, azóta a Rádiókabaré állandó szereplője szerzőként és fellépőként, a Kabaréklubot pedig szóvivőként is segítette. Két évet egy reklám- és műsorgyártó cégnél dolgozott, több televíziós műsorban volt *gagman*. Már pályája elején, 2008-ban Karinthy-gyűrűvel jutalmazták, melyet nem csak elismerésnek, de megelőlegezett bizalomnak és kihívásnak tekint.Sablon:Forr Rendszeres fellépője a Showder Klub című műsornak, melynek sokáig ő volt a humorkoordinátora is.

Más humoristákhoz hasonlóan ő is szerepelt Szőke András 2008-ban bemutatott Bakkermann című vígjátékában, ahol ÁNTSZ-ellenőrt alakított. Ugyanebben az évben jelent meg Hadházi Lászlóval, Litkai Gergellyel és Pataki Balázzsal közösen írt könyve, *A Föld 99 legkevésbé ismert csodája* címmel. Az OTP Bank reklámjaiban is szerepel. A Dumaszínházhoz tartozó humoristák közül elsőként, 2010-ben, KAP tematikus önálló esttel jelentkezett. Az *Evolúció* *„másfél órában összegzi a földi élet több milliárd évét, és régóta megválaszolatlan kérdésekre olyan válaszokat ad, amelyek nem igazak, de viccesek”*. Ugyanezen év végén jelent meg első regénye, a *Multigáz, majd 2011-ben a regény folytatása, a* *Médialom.* 2012-ben mutatta be második önálló estjét *Pereputty* címmel, amelyet 2015-ben *Ősök és utódok* címen rögzítettek. 2014-ben addigi legjobb anyagaiból *KAPtár* címen 47 részes Youtube-sorozatot tett közzé.

## Munkái

### Televízió

* *Showder Klub (2008-2017)*, RTL Klub (előadó, humorkoordinátor)
* *Munkaügyek,* M1 (író, Litkai Gergellyel és Hadházi Lászlóval)

### Könyvek

* *Médiaszabályozás Olaszországban*; AKTI, Bp., 2007 *(AKTI füzetek)*
* *Médiszabályozás Franciaországban*; AKTI, Bp., 2007 *(AKTI füzetek)*
* *Multigáz* Ulpius-ház, 2010. Sablon:ISBN
* *Médialom - Multigáz 2.* Ulpius-ház, 2010. Sablon:ISBN

**Társszerzőként**

* Hadházi László–Kovács András Péter–Litkai Gergely-Pataki Balázs: *A Föld kilencvenkilenc legkevésbé ismert csodája* Glória Kiadó, 2008. Sablon:ISBN

## Magánélete

Bár előadásain visszatérő poénként kerül elő, hogy a felesége titkolni kívánja magánéletük részleteit, ezért erről csak annyit mondhat, hogy „egy fiktív személlyel” él Solymáron, valójában nem solymári lakos.

## Portré

* Ez itt a kérdés – Kovács András Péter (2020)

## Jegyzetek

1. ↑ Kovács András Péter humorista paThalia
2. ↑ Daróczi Mária: Dumaszínház Solymáron. Fixpont III. évf. 6. szám, 2009. június

## Források

* Sablon:Hivatalos weboldal
* Dumaszínház
* Kovács András Péter: Evolúció
* Interjú a *kultura.hu*-n
* Interjú az *origo.hu*-n
* Interjú az *evangelikus.hu*-n

## Külső hivatkozások

* Sablon:Facebook

Sablon:A Karinthy-gyűrű díjazottjai
Sablon:Nemzetközi katalógusok